Voore (Mustvee)

Voore on küla Jõgeva maakonnas Mustvee vallas Kullavere jõe ääres.

Külas tegutsevad Voore Põhikool, Voore Puhkekeskus ja MTÜ Jõgevamaa Omavalitsuste Aktiviseerimiskeskus.

Enne Eesti omavalitsuste haldusreformi 2017. aastal kuulus küla Saare valda.

 Ajalugu 
Külas asus Roela mõisa keskus. Mõisa peahoone põles maha 31. juulil 1941 toimunud Roela lahingu käigus ning hävitati see lõplikult 1970. aastatel.

2015. aastal toimus külas Wikimedia Kesk- ja Ida-Euroopa kokkusaamine.Wikimedia CEE Meeting 2015

 Loodus 
Külast voolab läbi Kullavere jõgi. Jõel asuvad küla piires Voore paisjärv ja Leedimäe järv.

Roela mõisa park on arvatud kaitsealuseks pargiks.Roela mõisa park Keskkonnaportaal

 Kultuurimälestised 
Ehitismälestisteks on arvatud Roela mõisa peahoone varemed (24056), mõisa park ja allee (24057), valitsejamaja (24058) ja moonakatemaja (24059).

Küla idaosas Kirikumäel asuvad arheoloogiamälestisteks arvatud kivikalmed ning lääneosas on Kullavere jõe edelapoolsel kaldal kaks linnusekohta (Roela I ja Roela II linnamägi).

 Pilte 

Vaata ka
 Roela mõis
 Lembitu kolhoos

Viited

Kategooria:Mustvee vald
Kategooria:Jõgeva maakonna külad